Komisijos komunikatas Europos parlamentui pagal Sutarties dėl Europos Sąjungos veikimo 294 straipsnio 6 dalį dėl Tarybos per pirmąjį svarstymą priimtos pozicijos dėl iš dalies pakeisto pasiūlymo dėl Europos parlamento ir Tarybos direktyvos, kuria nustatomi kelių transportui ir jo sąsajoms su kitų rūšių transportu skirtų pažangiųjų transporto sistemų diegimo pagrindai, priėmimo (Tekstas svarbus EEE) /* KOM/2010/0251 galutinis - COD 2008/0263 */





[pic] | EUROPOS KOMISIJA | Briuselis, 2010.5.18 KOM(2010)251 galutinis 2008/0263 (COD) KOMISIJOS KOMUNIKATASEUROPOS PARLAMENTUIpagal Sutarties dėl Europos Sąjungos veikimo 294 straipsnio 6 dalįdėl Tarybos per pirmąjį svarstymą priimtos pozicijos dėl iš dalies pakeisto pasiūlymo dėl Europos Parlamento ir Tarybos direktyvos, kuria nustatomi kelių transportui ir jo sąsajoms su kitų rūšių transportu skirtų pažangiųjų transporto sistemų diegimo pagrindai, priėmimo (Tekstas svarbus EEE) 2008/0263 (COD) KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos per pirmąjį svarstymą priimtos pozicijos dėl iš dalies pakeisto pasiūlymo dėl Europos Parlamento ir Tarybos direktyvos, kuria nustatomi kelių transportui ir jo sąsajoms su kitų rūšių transportu skirtų pažangiųjų transporto sistemų diegimo pagrindai, priėmimo 1. PAGRINDINIAI FAKTAI Pasiūlymo perdavimo Europos Parlamentui ir Tarybai data COM (2008) 0887–2008/0263(COD) | 2008 m. gruodžio 16 d. | Europos ekonomikos ir socialinių reikalų komiteto nuomonė pateikta | 2009 m. gegužės 13 d. | Po pirmojo svarstymo Europos Parlamento nuomonė pateikta | 2009 m. balandžio 23 d. | Tarybos pozicija priimta | 2010 m. gegužės 10 d. | 2. KOMISIJOS PASIŪLYMO TIKSLAS Pažangiosios transporto sistemos (PTS) diegtos gerokai lėčiau kelių transporto sektoriuje nei kitų transporto rūšių sektoriuose, o PTS paslaugos dažnai diegtos nenuosekliai. Savanoriškais susitarimais ir standartizacija neužtikrinta didesnė tokių sistemų diegimo ir naudojimo pažanga. Todėl Komisija pateikė veiksmų planą ir pasiūlė pagrindų direktyvą dėl kelių transportui ir jo sąsajoms su kitų rūšių transportu skirtų pažangiųjų transporto sistemų diegimo. Veiksmų plane nustatytos šešios prioritetinės sritys ir susijusios priemonės, kad visoje Europos Sąjungoje pažangiosios kelių transporto sistemos būtų diegiamos sparčiau ir būtų užtikrintas jų sąveikumas, o direktyva sukuriamas teisinis pagrindas įgyvendinti priemones, kurios būtinos siekiant veiksmingai ir suderintai įdiegti pažangiąsias transporto sistemas ir jas naudoti. Pasiūlyme numatyta, kad remiantis šiuo pagrindu Komisijai būtų suteikti įgaliojimai priimti (deleguotais teisės aktais) išsamias specifikacijas, būtinas užtikrinti diegiamų ir naudojamų pažangiųjų transporto sistemų suderinamumą, sąveiką ir tęstinumą. 3. PASTABOS DĖL TARYBOS POZICIJOS Tarybos pozicija pradinis Komisijos pasiūlymas šiek tiek pataisytas. Atsižvelgiant į Europos Parlamento pasiūlytus pakeitimus, direktyvos taikymo sritis šia pozicija tiksliau apibrėžta, nurodžius prioritetines sritis ir dėmesį sutelkus, visų pirma, į šešis prioritetinius veiksmus specifikacijoms, kurias priims Komisija, sukurti ir taikyti. Tarybos pozicijoje taip pat akcentuojama, kokie svarbūs pažangiųjų transporto sistemų diegimo dalykai, susiję su asmens duomenų apsauga ir atsakomybe, kaip pabrėžė Europos Parlamentas ir kaip savo nuomonėje nurodė Europos duomenų apsaugos priežiūros pareigūnas. Tarybos per pirmąjį svarstymą priimta pozicija (su nedidelėmis, palyginti su pradiniu Komisijos pasiūlymu, pataisomis) atitinka institucijų susitarimą, kuris patvirtintas 2010 m. kovo mėn. Nuolatinių atstovų komiteto (COREPER I) pirmininkui ir Europos Parlamento Transporto ir turizmo komiteto pirmininkui pasikeitus raštais. Komisija mano, kad šis susitarimas visiškai atitinka jos pasiūlymo tikslą, todėl tam susitarimui gali pritarti. Susitarime numatyti trys Komisijos pareiškimai ir vienas visų trijų institucijų pareiškimas pateikti šio komunikato priede ir kartu su teisės aktu skelbiami Oficialiajame leidinyje. I PRIEDASKomisijos pareiškimai Komisijos pareiškimas dėl pažangiųjų transporto sistemų diegimo prioritetinių veiksmų 1. Tarybos per pirmąjį svarstymą priimtos pozicijos 6 straipsnio 2 dalis suformuluota taip: „1a. Komisija siekia priimti vieno ar kelių prioritetinių veiksmų specifikacijas ne vėliau kaip iki ...[1]. Ne vėliau kaip praėjus 12 mėnesių po būtinų prioritetinio tam tikro veiksmo specifikacijų priėmimo, Komisija atitinkamais atvejais, atlikusi poveikio įvertinimą, įskaitant ekonominio naudingumo analizę, pateikia pasiūlymą dėl to prioritetinio veiksmo vykdymo Europos Parlamentui ir Tarybai pagal SESV 294 straipsnį.“ 2. Remdamasi šiuo metu turima informacija, Komisija mano, kad reikalingoms prioritetinių veiksmų specifikacijoms priimti, kaip nustatyta 3 straipsnyje, galėtų būti numatytas toks orientacinis tvarkaraštis: Specifikacijos | Ne vėliau kaip iki nurodytų metų pabaigos | Kelionių daugiarūšiu transportu informacijos paslaugų teikimas visoje ES, kaip nustatyta 3 straipsnio a punkte | 2014 m. | Tikralaikės eismo informacijos paslaugų teikimas visoje ES, kaip nustatyta 3 straipsnio b punkte | 2013 m. | Duomenys ir procedūros, skirtos naudotojams nemokamai teikti, kai įmanoma, su kelių sauga susijusiai minimaliai universaliai eismo informacijai, kaip nustatyta 3 straipsnio c punkte | 2012 m. | Sąveikios visos Europos e. skambučio sistemos suderintas užtikrinimas, kaip nustatyta 3 straipsnio d punkte | 2012 m. | Informavimo apie saugias sunkvežimių ir komercinių transporto priemonių stovėjimo vietas paslaugų teikimas, kaip nustatyta 3 straipsnio e punkte | 2012 m. | Sunkvežimių ir komercinių transporto priemonių saugių stovėjimo vietų išankstinio užsakymo paslaugų teikimas, kaip nustatyta 3 straipsnio f punkte | 2013 m. | 1 lentelė. Prioritetinių veiksmų specifikacijų priėmimo orientacinis tvarkaraštis Šis orientacinis tvarkaraštis grindžiamas prielaida, kad Europos Parlamento ir Tarybos susitarimas dėl PTS direktyvos bus pasiektas per antrąjį svarstymą 2010 m. pradžioje. Komisijos pareiškimas dėl atsakomybės PTS prietaikų diegimas bei naudojimas ir paslaugų teikimas gali kelti tam tikrų su atsakomybe susijusių klausimų, o tai gali tapti didele kliūtimi kai kurias PTS paslaugas pateikiant rinkai. Šių klausimų sprendimas – vienas iš Komisijos PTS veiksmų plane pasiūlytų prioritetinių veiksmų. Atsižvelgdama į galiojančius nacionalinius ir Bendrijos teisės aktus, kuriais reglamentuojama atsakomybė, visų pirma į Direktyvą 1999/34/EB, Komisija atidžiai stebės, kokių su PTS prietaikų diegimu bei naudojimu ir paslaugų teikimu susijusių veiksmų imamasi valstybėse narėse. Prireikus Komisija detalizuos atsakomybės gaires, visų pirma išaiškindama suinteresuotųjų šalių įsipareigojimus, susijusius su PTS prietaikų diegimu bei naudojimu ir paslaugų teikimu. Komisijos pareiškimas dėl pranešimo apie deleguotus aktus Europos Komisija atkreipia dėmesį į tai, kad išskyrus atvejus, kai įstatymo galią turinčiame akte numatyta skubos procedūra, Europos Parlamentas ir Taryba mano, kad pranešant apie deleguotus teisės aktus reikia atsižvelgti į institucijų darbo pertraukas (žiemos, vasaros ir Europos Parlamento rinkimų), kad būtų užtikrinta, jog Europos Parlamentas ir Taryba galėtų vykdyti savo prerogatyvas per atitinkamuose įstatymo galią turinčiuose aktuose nustatytą laikotarpį, ir yra pasirengusi atitinkamai veikti. II PRIEDAS Institucijų pareiškimas Europos Parlamento, Tarybos ir Komisijos pareiškimas dėl Sutarties dėl Europos Sąjungos veikimo 290 straipsnio Europos Parlamentas, Taryba ir Komisija pareiškia, kad šios direktyvos nuostatos neturi įtakos būsimai institucijų pozicijai dėl Sutarties dėl Europos Sąjungos veikimo 290 straipsnio arba atskirų įstatymo galią turinčių teisės aktų, kuriuose įrašytos tokios nuostatos, įgyvendinimo. [1] Įrašyti datą, 30 mėnesių nuo šios direktyvos įsigaliojimo dienos.